CELEX: 32021R0473
Language: sl
Date: 2020-12-18 00:00:00
Title: Delegirana uredba Komisije (EU) 2021/473 z dne 18. decembra 2020 o dopolnitvi Uredbe (EU) 2019/1238 Evropskega parlamenta in Sveta v zvezi z regulativnimi tehničnimi standardi za opredelitev zahtev glede dokumentov z informacijami, stroškov in provizij, vključenih v omejitev stroškov, ter tehnik za zmanjševanje tveganja za vseevropski osebni pokojninski produkt (Besedilo velja za EGP)

22.3.2021   
               
               
                  SL
               
               
                  Uradni list Evropske unije
               
               
                  L 99/1
               
            
         DELEGIRANA UREDBA KOMISIJE (EU) 2021/473
         z dne 18. decembra 2020
         o dopolnitvi Uredbe (EU) 2019/1238 Evropskega parlamenta in Sveta v zvezi z regulativnimi tehničnimi standardi za opredelitev zahtev glede dokumentov z informacijami, stroškov in provizij, vključenih v omejitev stroškov, ter tehnik za zmanjševanje tveganja za vseevropski osebni pokojninski produkt
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2019/1238 Evropskega parlamenta in Sveta z dne 20. junija 2019 o vseevropskem osebnem pokojninskem produktu (PEPP) (1) ter zlasti četrtega pododstavka člena 28(5), tretjega pododstavka člena 30(2), tretjega pododstavka člena 33(3), drugega pododstavka člena 36(2), tretjega pododstavka člena 37(2), tretjega pododstavka člena 45(3) in tretjega pododstavka člena 46(3) Uredbe,
         ob upoštevanju naslednjega:
         
                     (1)
                  
                  
                     Uredba (EU) 2019/1238 določa enotna pravila o registraciji, proizvodnji, distribuciji in nadzoru osebnih pokojninskih produktov, ki se distribuirajo v Uniji pod oznako „vseevropski osebni pokojninski produkt“ ali „PEPP“.
                  
               
                     (2)
                  
                  
                     Dokumenti z informacijami o PEPP so ključni sestavni del okvira za PEPP. Z njimi se lahko potrošnikom ustrezne informacije zagotavljajo tako, da se jim olajšata razumevanje in primerljivost PEPP in različnih naložbenih možnosti.
                  
               
                     (3)
                  
                  
                     Za zagotovitev primerljivosti PEPP ter paketnih naložbenih produktov za male vlagatelje in zavarovalnih naložbenih produktov (PRIIP) bi bilo treba zahteve glede informacij po potrebi in kjer je ustrezno uskladiti z Delegirano uredbo Komisije (EU) 2017/653 (2) v zvezi z dokumenti s ključnimi informacijami o PRIIP. Na nekaterih področjih je treba zahteve prilagoditi produktu dolgoročnega pokojninskega varčevanja, ki ga lahko posameznik hrani celotno delovno dobo in življenje, s posebnim poudarkom na tveganjih, ki so posebna za pokojnine, kot so inflacija in tveganja za ohranjanje prispevkov.
                  
               
                     (4)
                  
                  
                     Ker je pomembna značilnost PEPP spletna distribucija, je zlasti ključno, da lahko potrošniki brez težav dostopajo do informacij, predstavljenih v digitalnem okolju, jih razumejo in uporabljajo. Zato bi bilo treba obliko dokumentov z informacijami dodatno razviti za učinkovito in pregledno predstavitev informacij v primeru uporabe digitalnih sredstev, kot so spletno mesto, mobilna aplikacija, avdio- ali videoposnetek. Navedene oblike bi morale olajšati privlačno in razumljivo zagotavljanje informacij z digitalnimi sredstvi. Z večplastnim navajanjem informacij bi bilo treba zagotoviti zadostno prožnost pri prilagajanju predstavitve različnim vrstam digitalnih sredstev in razvijajočemu se digitalnemu okolju.
                  
               
                     (5)
                  
                  
                     Da bi se potrošnikom zagotovile ključne informacije o PEPP, ki so zlahka berljive in razumljive, ter omogočila primerljivost PEPP, je potrebna visoka stopnja standardizacije. Zato je treba določiti obvezne predloge za dokumente z informacijami. Da bi se potrošnikom olajšalo razumevanje PEPP kot produkta dolgoročnega pokojninskega varčevanja, bi morale biti zahteve glede informacij prilagojene cilju PEPP v zvezi s pokojninami, da bi se informacije, koristne za odločanje, potencialnemu varčevalcu v PEPP zagotovile privlačno in jasno, hkrati pa bi se ponudnikom PEPP omogočila uporaba digitalnih sredstev za distribucijo informacij.
                  
               
                     (6)
                  
                  
                     Razvrstitev profilov tveganja in donosa ter „zbirni kazalnik tveganj“ v okviru PEPP bi morala upoštevati opredeljena tveganja, značilna za pokojnine, ter cilj zagotovitve ustreznih in stabilnih pokojninskih prihodkov. Zbirni kazalnik tveganja bi moral biti oblikovan tako, da bi omogočil dosledno in primerljivo kategorizacijo tveganj, dopolniti pa bi ga bilo treba z dopolnilnimi informacijami, ki so dosledno pridobljene, da bi se razlikovalo med „boljšimi“ in „slabšimi“ naložbenimi strategijami in tehnikami za zmanjševanje tveganja, da bi se potrošnikom zagotovile ustrezne informacije o tem, ali ima bolj tvegana naložbena možnost dejansko potencial za razmeroma višji donos.
                  
               
                     (7)
                  
                  
                     Projekcije prihodnjih pokojninskih prihodkov so pomembne za to, da potrošniki razumejo PEPP in njegovo ustreznost za cilje posameznika glede upokojitve. Zato bi bilo treba v dokumentu s ključnimi informacijami o PEPP predstaviti za inflacijo prilagojene upokojitvene rezultate generičnih varčevalcev v PEPP z opredeljenimi dobami varčevanja in standardiziranimi prispevki.
                  
               
                     (8)
                  
                  
                     Ključne kazalnike za tveganja in stroške bi bilo treba oblikovati za usklajeno in dosledno uporabo z različnimi morebitnimi naložbenimi možnostmi PEPP. Razkritje stroškov bi moralo biti osredotočeno na konkretne denarne zneske ter bi moralo zagotavljati primerljivost z zgornjo mejo stroškov in provizij osnovnega PEPP.
                  
               
                     (9)
                  
                  
                     Za dokument s ključnimi informacijami o PEPP je potrebna predloga. Ta bi morala biti zlahka razumljiva, osredotočena na informacije, ki so koristne za potrošnike, ko se ti odločajo o varčevanju v PEPP, in zmanjševati morebitno pristransko ravnanje.
                  
               
                     (10)
                  
                  
                     V skladu s členom 26(2) Uredbe (EU) 2019/1238 morajo ponudniki PEPP vselej zagotoviti, da so dokumenti s ključnimi informacijami o PEPP natančni, pošteni in jasni ter da niso zavajajoči, da se lahko potencialni varčevalec v PEPP zanaša na standardizirane informacije v dokumentu, ko se odloča o dolgoročnem varčevanju za upokojitev. Zato bi bilo treba določiti pravila za zagotovitev rednega in ustreznega pregleda dokumenta s ključnimi informacijami o PEPP, po potrebi pa tudi njegovo pravočasno revizijo.
                  
               
                     (11)
                  
                  
                     Odločitev o dolgoročnem varčevanju za upokojitev je težko sprejeti, saj morda prihodnje pokojninske potrebe niso v celoti znane, osebne okoliščine in poklicne poti pa se lahko spremenijo. Tudi če je dokument s ključnimi informacijami o PEPP oblikovan tako, da razumljivo in zanesljivo predstavlja informacije, koristne za odločanje o varčevanju v PEPP, bi morali imeti potencialni varčevalci v PEPP na voljo dovolj časa – ob upoštevanju njihovih potreb, izkušenj in znanja –, da se seznanijo z ustreznimi informacijami in jih proučijo, preden se odločijo o morebitnem varčevanju v določenem PEPP.
                  
               
                     (12)
                  
                  
                     Obvestilo o pravicah v okviru PEPP bi bilo treba predstaviti tako, da lahko varčevalci v PEPP brez težav sledijo svojim prihrankom v PEPP in spremljajo njihov razvoj. Čeprav je obvestilo o pravicah v okviru PEPP po svoji naravi individualizirano, bi moralo biti usklajeno s predpogodbenimi informacijami ter bi moralo omogočati stalno primerjavo PEPP, da se lahko varčevalci v PEPP ozaveščeno odločajo o spremembi naložbene možnosti, zamenjavi ponudnika PEPP ali prilagoditvi višine prispevkov, da bi dosegli svoje cilje glede upokojitve.
                  
               
                     (13)
                  
                  
                     Za zagotovitev stroškovne učinkovitosti osnovnega PEPP je treba zagotoviti, da omejitev stroškov zajema vse stroške in provizije, razen kadar je treba zagotoviti, da imajo osnovni PEPP, ki zagotavljajo kapitalsko jamstvo kot dodatno značilnost produkta, niso v slabšem položaju kot osnovni PEPP, ki tega ne zagotavljajo, tako da se zagotovi enake konkurenčne pogoje.
                  
               
                     (14)
                  
                  
                     Tehnike PEPP za zmanjševanje tveganja so ključne za spodbujanje ustreznih naložbenih strategij, s katerimi je mogoče dosegati boljše rezultate v zvezi s pokojninskimi prejemki. Za to so potrebna jasna in izvršljiva merila, da se omogoči dosledna ocena učinkovitosti izbrane tehnike za zmanjševanje tveganja. Navedena merila bi se morala uporabljati za tri glavne vrste tehnik za zmanjševanje tveganja, tj. življenjski cikel, vzpostavitev rezerv in jamstva, ter upoštevati njihove posebnosti. Uporabljati bi se morala tudi za vsako novo, inovativno tehniko za zmanjševanje tveganja, da bi se z inovacijami spodbujali boljši upokojitveni rezultati.
                  
               
                     (15)
                  
                  
                     Zaradi dolgoročne narave PEPP in njihovega cilja v zvezi s pokojninskimi prihodki je potrebno stohastično modeliranje, ki je orodje za napovedovanje verjetnosti različnih rezultatov pod različnimi pogoji, s katerim se lahko oblikujejo razumne projekcije prihodnjih prejemkov iz naslova PEPP. Zato je treba zagotoviti, da se pri ocenjevanju profila tveganja in morebitne uspešnosti naložbenih strategij, ki jih ponujajo ponudniki PEPP, uporablja stohastično modeliranje za prikaz razpona možnih rezultatov v zvezi s prejemki iz naslova PEPP, ki bi lahko bili dejansko ugotovljeni zaradi negotovih donosov in višin prispevka. Stohastično modeliranje bi bilo treba uporabljati tudi pri določanju ustrezne ravni ambicioznosti v smislu tveganj, oblikovanju scenarijev uspešnosti za dokument s ključnimi informacijami o PEPP in projekcijah pokojninskih prejemkov za obvestilo o pravicah v okviru PEPP ter pri učinkovitem izvajanju metodologije za zbirni kazalnik tveganja. V ta namen je primerno določiti nekatere sklice za stohastično modeliranje, ki jih mora uporabljati ponudnik PEPP. Ponudnik PEPP bi moral še naprej imeti možnost, da prilagodi stohastično modeliranje za dosego zahtevanega cilja in vključi modele, ki so jih drugi ponudniki PEPP izpopolnili za druge podobne produkte.
                  
               
                     (16)
                  
                  
                     Določbe te uredbe so tesno povezane. Obravnavajo zahteve v zvezi z dokumenti z informacijami, stroški in provizijami za osnovni PEPP ter tehnikami za zmanjševanje tveganja. Zaradi vsebinskih povezav med določbami te uredbe in za povečanje usklajenosti različnih regulativnih področij, zajetih s to uredbo, je primerno celovito in celostno dodatno opredeliti pravila na navedenih področjih. To je potrebno za zagotovitev visoke stopnje usklajenosti pravil o značilnostih visokokakovostnih produktov in pravil o učinkovitem obveščanju potrošnikov o navedenih značilnostih. Pravila za posebne značilnosti produkta PEPP so potrebna za celostno oceno ravnovesja tveganj in donosa za varčevalca v PEPP ob zagotavljanju boljših rezultatov pri pokojninah z inovacijami in stroškovne učinkovitosti z digitalizacijo. Pomembno je, da se potrošnike o teh inovativnih pristopih dosledno in primerljivo obvešča. Da bi bile določbe usklajene, bi jih bilo treba vključiti v eno uredbo.
                  
               
                     (17)
                  
                  
                     Ta uredba temelji na osnutku regulativnih tehničnih standardov, ki ga je Evropski organ za zavarovanja in poklicne pokojnine (EIOPA) predložil Komisiji.
                  
               
                     (18)
                  
                  
                     EIOPA je o osnutku regulativnih tehničnih standardov, na katerem temelji ta uredba, izvedel odprta javna posvetovanja, analiziral morebitne povezane stroške in koristi ter zaprosil za svetovanje interesno skupino za zavarovanja in pozavarovanja ter interesno skupino za poklicne pokojninske sklade, ustanovljeni v skladu s členom 37 Uredbe (EU) št. 1094/2010 Evropskega parlamenta in Sveta (3) –
                  
               SPREJELA NASLEDNJO UREDBO:
         POGLAVJE I
         
            DOKUMENTI Z INFORMACIJAMI V ELEKTRONSKI OBLIKI
         
         
            Člen 1
            Predstavitev dokumentov z informacijami v spletnem okolju
            Kadar se vsebina dokumenta s ključnimi informacijami o vseevropskem osebnem pokojninskem produktu (PEPP) ali obvestila o pravicah v okviru PEPP predstavi z uporabo trajnega nosilca podatkov, ki ni papir, predstavitev izpolnjuje naslednje zahteve:
            
                        (a)
                     
                     
                        informacije so predstavljene na način, ki je prilagojen napravi, s katero varčevalec v PEPP dostopa do dokumenta s ključnimi informacijami o PEPP ali obvestila o pravicah v okviru PEPP;
                     
                  
                        (b)
                     
                     
                        kadar je velikost sestavnih delov oblike spremenjena, se ohranijo oblika, naslovi in zaporedje standardizirane oblike predstavitve ter sorazmerna poudarjenost in velikost posameznih elementov;
                     
                  
                        (c)
                     
                     
                        uporabita se pisava in velikost pisave, s katerima se zagotovijo vidnost, razumljivost in čitljivost informacij;
                     
                  
                        (d)
                     
                     
                        v primeru uporabe avdio- ali videoposnetka se uporabita hitrost govora in glasnost zvoka, s katerima se zagotovijo zaznavnost, razumljivost in slišnost informacij ob običajni pozornosti;
                     
                  
                        (e)
                     
                     
                        predstavljene informacije so enake informacijam, podanim v papirnati različici dokumenta s ključnimi informacijami o PEPP ali obvestila o pravicah v okviru PEPP.
                     
                  
         
            Člen 2
            Večplastno navajanje informacij
            Zasnova večplastnega navajanja informacij v dokumentu s ključnimi informacijami o PEPP ali obvestilu o pravicah v okviru PEPP v skladu s členom 28(3), členom 35(1) in (2), členom 36(1) oziroma členom 37(1) Uredbe (EU) 2019/1238 ne odvrača pozornosti stranke od vsebine dokumenta niti ne zakriva ključnih informacij. V primeru večplastnega navajanja informacij je mogoče celotno obvestilo o pravicah v okviru PEPP natisniti kot en sam dokument.
         
         POGLAVJE II
         
            VSEBINA IN PREDSTAVITEV DOKUMENTA S KLJUČNIMI INFORMACIJAMI O PEPP
         
         
            Člen 3
            Oddelek z naslovom „Za kakšen produkt gre?“
            
               1.   V oddelku dokumenta s ključnimi informacijami o PEPP z naslovom „Za kakšen produkt gre?“ so jedrnato, jasno in zlahka razumljivo povzete informacije o dolgoročnih ciljih PEPP za upokojitev in načinih, kako jih doseči. V navedenih informacijah so opredeljeni glavni dejavniki, od katerih so odvisni donos in rezultati pri pokojninah, osnovna naložbena sredstva ali referenčne vrednosti in način, kako se določa donos, ter vpliv višine prispevkov in pričakovana doba varčevanja do upokojitve. Pojasnjena so načela uporabljenih tehnik za zmanjševanje tveganja, zlasti pripisovanje donosov znotraj portfelja posamezni pogodbi o PEPP. Navedeni so tudi vrsta ponudnika PEPP in posledične posebne značilnosti pogodbe o PEPP.
            
            
               2.   V oddelku dokumenta s ključnimi informacijami o PEPP z naslovom „Za kakšen produkt gre?“ je opisana vrsta varčevalcev v PEPP, ki naj bi se jim zadevni PEPP tržil, pri čemer opis vključuje informacije o ciljni skupini varčevalcev v PEPP, ki jo je opredelil ponudnik PEPP. Opredelitev vrste varčevalcev v PEPP, ki naj bi se jim zadevni PEPP tržil, temelji na zmožnosti varčevalcev v PEPP za kritje naložbenih izgub in njihovih preferencah glede izpolnitve naložbenega obdobja, njihovem teoretičnem znanju o PEPP ter finančnih trgih na splošno in preteklih izkušnjah z njimi ter potrebah, značilnostih in ciljih potencialnih varčevalcev v PEPP.
            
            
               3.   Podrobnosti pokojninskih prejemkov iz naslova PEPP, ki jih vsebuje oddelek dokumenta s ključnimi informacijami o PEPP z naslovom „Za kakšen produkt gre?“, vključujejo splošen povzetek ključnih značilnosti pogodbe o PEPP. Navedene podrobnosti vključujejo zlasti:
               
                           (a)
                        
                        
                           možne oblike izplačil, kot so navedene v členu 58(1) Uredbe (EU) 2019/1238, in pravico spremeniti obliko izplačil, kot je navedeno v členu 59(1) navedene uredbe;
                        
                     
                           (b)
                        
                        
                           specifikacijo vsakega vključenega pokojninskega prejemka iz naslova PEPP ter obrazložitev, da je vrednost navedenih prejemkov prikazana v oddelku z naslovom „Kakšno je tveganje in kakšen donos lahko pričakujem?“.
                        
                     
            
               4.   Kadar pogodba o PEPP vključuje kritje biometričnega tveganja, se v oddelku dokumenta s ključnimi informacijami o PEPP z naslovom „Za kakšen produkt gre?“ navedejo podrobnosti o navedenem kritju, vključno s seznamom kritih tveganj in okoliščinami, ki bi sprožile kritje in zavarovalna nadomestila. Premija za biometrično tveganje, kot je opisane v točki 54 Priloge VI k Uredbi (EU) 2017/653, je predstavljena v odstotnem deležu letnega prispevka ali v obliki učinka premije za biometrično tveganje na naložbeni donos ob koncu faze varčevanja na podlagi generičnih obdobij razpolaganja, uporabljenih za predvidene prejemke iz naslova PEPP. Če se premija plača v obliki enkratnega zneska, podatki vključujejo vloženi znesek. Če se premija plačuje v rednih presledkih, informacije vključujejo število rednih plačil in oceno povprečne premije za biometrično tveganje, navedeno kot odstotni delež letnega prispevka.
            
            
               5.   Oddelek dokumenta s ključnimi informacijami o PEPP z naslovom „Za kakšen produkt gre?“ vključuje naslednje informacije o storitvi prenosljivosti:
               
                           (a)
                        
                        
                           informacije o tem, da imajo varčevalci v PEPP pravico, da na zahtevo uporabijo storitev prenosljivosti iz člena 17(1) Uredbe (EU) 2019/1238;
                        
                     
                           (b)
                        
                        
                           informacije o tem, kateri podračuni so na voljo takoj;
                        
                     
                           (c)
                        
                        
                           sklic na javni centralni register organa EIOPA iz člena 13 Uredbe (EU) 2019/1238, ki vsebuje informacije o pogojih za fazo varčevanja in fazo izplačevanja za nacionalne podračune, ki jih določijo države članice;
                        
                     
                           (d)
                        
                        
                           informacije o izbiri, določeni v skladu s členom 20(5) Uredbe (EU) 2019/1238, kadar ponudnik PEPP ne more zagotoviti odprtja novega podračuna za novo državo članico, kjer ima varčevalec v PEPP prebivališče.
                        
                     
            
               6.   Oddelek dokumenta s ključnimi informacijami o PEPP z naslovom „Za kakšen produkt gre?“ vključuje informacije o zagotavljanju storitve zamenjave in zlasti o možnostih zamenjave, določenih v členu 52(3) Uredbe (EU) 2019/1238. Če ponudnik PEPP v skladu z navedenim členom varčevalcu v PEPP dovoli, da pogosteje zamenja ponudnike PEPP, se v dokumentu s ključnimi informacijami o PEPP navede pogostost. V njem se tudi navede, ali je zamenjava brezplačna. Če ni, se v navedenem dokumentu razkrijejo povezani stroški.
               Informacije o zagotavljanju storitve zamenjave računov vključujejo tudi informacije o pravici do prejemanja dodatnih informacij o storitvi zamenjave, kot je navedeno v členu 56(2) Uredbe (EU) 2019/1238. Te informacije so na voljo na spletnem mestu ponudnika PEPP in na zahtevo varčevalcev v PEPP v skladu s členom 24 Uredbe (EU) 2019/1238.
            
            
               7.   Oddelek dokumenta s ključnimi informacijami o PEPP z naslovom „Za kakšen produkt gre?“ vključuje informacije o pogojih za spremembo izbrane naložbene možnosti. Po potrebi se navedejo zlasti informacije o vseh ponujenih alternativnih naložbenih možnostih, ki jih lahko varčevalec v PEPP pri zamenjavi izbere v skladu s členom 44 Uredbe (EU) 2019/1238. Če ponudnik PEPP varčevalcu v PEPP dovoli, da izbrano naložbeno možnost spremeni pogosteje, kot se minimalno zahteva, se navedejo pogostost možne spremembe ter razkrije, ali je sprememba brezplačna oziroma kakšni so povezani stroški.
            
            
               8.   Oddelek dokumenta s ključnimi informacijami o PEPP z naslovom „Za kakšen produkt gre?“ vsebuje informacije v zvezi z uspešnostjo naložb ponudnika PEPP v smislu okoljskih, socialnih in upravljavskih dejavnikov, ki vključujejo pojasnjevalni opis in kvantitativne informacije, če so na voljo, o tem, kako upoštevanje okoljskih, socialnih in upravljavskih dejavnikov vpliva na dejansko in pričakovano uspešnost naložb ponudnika PEPP.
            
            
               9.   Oddelek dokumenta s ključnimi informacijami o PEPP z naslovom „Za kakšen produkt gre?“ po potrebi vključuje informacije o tem, ali za varčevalca v PEPP obstaja obdobje, v katerem si lahko premisli ali prekliče pristop, in posledicah tega, vključno z vsemi veljavnimi pristojbinami in kaznimi za uporabo obdobja, v katerem si je mogoče premisliti, ali odstop od pogodbe.
            
            
               10.   Oddelek dokumenta s ključnimi informacijami o PEPP z naslovom „Za kakšen produkt gre?“ vključuje sklic na informacije o pretekli uspešnosti naložbenih možnosti PEPP, pripisanih varčevalcem v PEPP. Informacije o pretekli uspešnosti so na voljo na spletnem mestu ponudnika PEPP.
            
            
               11.   Kadar so informacije predstavljene v elektronski obliki z večplastnim navajanjem, prva plast vključuje vsaj naslednje informacije:
               
                           (a)
                        
                        
                           informacije iz odstavkov 1, 2 in 3;
                        
                     
                           (b)
                        
                        
                           informacije o tem, ali pogodba PEPP zajema kritje biometričnega tveganja;
                        
                     
                           (c)
                        
                        
                           informacije iz ene od naslednjih točk:
                           
                                       (i)
                                    
                                    
                                       ali osnovni PEPP zagotavlja jamstvo za kapital ali uporablja obliko tehnike za zmanjševanje tveganja, ki je skladna s ciljem, da se varčevalcu v PEPP omogoči povračilo kapitala;
                                    
                                 
                                       (ii)
                                    
                                    
                                       ali in do katere mere alternativne naložbene možnosti, če so na voljo, zagotavljajo jamstvo ali tehnike za zmanjševanje tveganja.
                                    
                                 
                     Druge informacije se lahko zagotovijo v dodatnih plasteh.
            
         
         
            Člen 4
            Oddelek z naslovom „Kakšno je tveganje in kakšen donos lahko pričakujem?“
            
               1.   V oddelku dokumenta s ključnimi informacijami o PEPP z naslovom „Kakšno je tveganje in kakšen donos lahko pričakujem?“ so jedrnato, jasno in zlahka razumljivo navedene informacije o profilu tveganja in donosa PEPP, vključno s pojasnjevalnim opisom zbirnega kazalnika tveganj. Z njimi se pojasnijo cilj in rezultati zbirnega kazalnika tveganj, da se standardizirano in primerljivo opredelijo različni profili tveganja in donosa, navede pa se tudi, da se zbirni kazalnik tveganj šteje za referenčno točko pri primerjavi profilov tveganja in donosa različnih PEPP. Ponudnik PEPP jasno navede, da se zbirni kazalnik tveganj PEPP razlikuje od zbirnega kazalnika tveganj produktov, za katere se uporablja Uredba (EU) št. 1286/2014 Evropskega parlamenta in Sveta (4), ter da ni primerljiv z njim.
               Pojasni se, da profil z majhnim tveganjem in donosom pomeni, da bo varčevalec v PEPP verjetneje prejemal zmerne pokojninske prihodke, medtem ko profil z velikim tveganjem in donosom pomeni, da bo varčevalec v PEPP v primerjavi s profili z manjšim tveganjem in donosom verjetneje prejemal razmeroma višje ali nižje pokojninske prihodke. V pojasnjevalnih opisih se opredelijo omejitve zbirnega kazalnika tveganj, po potrebi tudi odvisnost profila tveganja in donosa od dejanskega razvoja naložb, dobe varčevanja in učinkovitosti uporabljene tehnike za zmanjševanje tveganja.
            
            
               2.   V oddelku dokumenta s ključnimi informacijami o PEPP z naslovom „Kakšno je tveganje in kakšen donos lahko pričakujem?“ se informacije o največji možni izgubi vloženega kapitala, zahtevane v skladu s točko (ii) člena 28(3)(d) Uredbe (EU) 2019/1238, dopolnijo z informacijami o standardiziranem, s stohastičnim modeliranjem določenem privarčevanem kapitalu ob izplačevanju po stresnem scenariju, ki ustreza petemu percentilu porazdelitve.
            
            
               3.   V oddelku dokumenta s ključnimi informacijami o PEPP z naslovom „Kakšno je tveganje in kakšen donos lahko pričakujem?“ so v zvezi s predvidenimi pokojninskimi prejemki iz naslova PEPP informacije o standardiziranih scenarijih uspešnosti v ugodnem primeru, najboljšem ocenjenem primeru in neugodnem primeru predstavljene na podlagi naslednjih elementov:
               
                           (a)
                        
                        
                           projekcije vključujejo štiri generične varčevalce v PEPP, katerih faza varčevanja se izteče čez 40, 30, 20 oziroma 10 let, in temeljijo na standardizirani višini prispevkov;
                        
                     
                           (b)
                        
                        
                           ugodni scenarij se nanaša na 85. percentil porazdelitve, najboljši ocenjeni scenarij na mediano in neugodni scenarij na 15. percentil porazdelitve;
                        
                     
                           (c)
                        
                        
                           predvideni privarčevani kapital ob koncu dobe varčevanja in predvideni mesečni pokojninski prejemki so prilagojeni za učinek inflacije;
                        
                     
                           (d)
                        
                        
                           informacije vključujejo pojasnjevalni opis pretvorbe v sedanje vrednosti zaradi sprememb kupne moči skozi čas, vključno z nominalnimi zneski.
                        
                     
            
               4.   V oddelku dokumenta s ključnimi informacijami o PEPP z naslovom „Za kakšen produkt gre?“ se pri informacijah o pogojih, pod katerimi se varčevalcem v PEPP izplača donos, ali vnaprej določenih zgornjih mejah izplačil po potrebi navedejo zasnova tehnik za zmanjševanje tveganja in povezani mehanizmi za pripisovanje.
            
            
               5.   Vhodni podatki, predpostavke in metodologije za informacije iz odstavkov 1, 2 in 3 so v skladu s Prilogo III.
            
            
               6.   Kadar so informacije predstavljene v elektronski obliki z večplastnim navajanjem, prva plast vsebuje vsaj zbirni kazalnik tveganj in predvidene pokojninske prejemke iz naslova PEPP za štiri generične varčevalce v PEPP, medtem ko lahko dodatne plasti vsebujejo nominalne predvidene prejemke. Druge informacije se lahko zagotovijo v dodatnih plasteh.
            
         
         
            Člen 5
            Oddelek z naslovom „Kakšni so stroški?“
            
               1.   Informacije v oddelku dokumenta s ključnimi informacijami o PEPP z naslovom „Kakšni so stroški?“ so jedrnate, jasne in zlahka razumljive. Vsi stroški in provizije, opredeljeni v oddelku z naslovom „Kakšni so stroški?“, se nanašajo na dejanske stroške, nastale neposredno na ravni ponudnika ali dejavnosti, oddane v zunanje izvajanje, ali investicijskega sklada, vključno z vsemi povezanimi režijskimi stroški. Po potrebi se stroški in provizije, ki se zaračunajo potencialnemu varčevalcu v PEPP pred začetkom varčevanja v PEPP, razkrijejo ločeno kot „začetni stroški“. Enkratni in ponavljajoči se stroški in provizije so predstavljeni kot „skupni letni stroški“ v denarju in kot odstotni delež privarčevanega kapitala, kot je opredeljen v členu 2(24) Uredbe (EU) 2019/1238. Skupni učinek stroškov je predstavljen na podlagi standardiziranega mesečnega prispevka varčevalca v PEPP v denarju, kot je opredeljeno v delu III Priloge III k tej uredbi.
            
            
               2.   Oddelek dokumenta s ključnimi informacijami o PEPP z naslovom „Kakšni so stroški?“ vsebuje naslednje informacije:
               
                           (a)
                        
                        
                           informacije o upravnih stroških, ki nastanejo pri dejavnostih ponudnika PEPP za upravljanje računov za PEPP, pobiranje prispevkov, zagotavljanje informacij članom in izvrševanje plačil;
                        
                     
                           (b)
                        
                        
                           informacije o naslednjih stroških naložb:
                           
                                       (i)
                                    
                                    
                                       stroških hrambe sredstev, vključno s provizijami, plačanimi skrbniku za hrambo sredstev ter pobiranje dividend in prihodkov od obresti;
                                    
                                 
                                       (ii)
                                    
                                    
                                       stroških, povezanih s premoženjskimi transakcijami, vključno z dejanskimi plačili ponudnika PEPP tretjim osebam za pokritje stroškov, nastalih v zvezi s pridobitvijo ali odsvojitvijo sredstev na računu za PEPP;
                                    
                                 
                                       (iii)
                                    
                                    
                                       drugih stroških v zvezi z upravljanjem naložb;
                                    
                                 
                     
                           (c)
                        
                        
                           informacije o stroških distribucije, ki nastanejo pri trženju in prodaji PEPP, vključno s stroški in provizijami v zvezi s svetovanjem;
                        
                     
                           (d)
                        
                        
                           informacije o stroških jamstev, ki se zaračunajo varčevalcu v PEPP za finančno jamstvo za izplačilo vsaj privarčevanega kapitala ob izplačilu, in vsakega drugega finančnega jamstva, zagotovljenega na podlagi pogodbe o PEPP.
                        
                     
            
               3.   Kadar ponudnik PEPP zaračunava provizije, da bi si povrnil stroške, nastale zaradi začetnega svetovanja v prvem obdobju pogodbe o PEPP, preden ima varčevalec v PEPP pravico zamenjati ponudnika PEPP v skladu s členom 52(3) Uredbe (EU) 2019/1238, potencialne varčevalce v PEPP obvesti o skupnem znesku teh provizij, obdobju, v katerem se provizije uporabljajo, in pogostosti njihove uporabe.
            
            
               4.   Kadar so informacije predstavljene v elektronski obliki z večplastnim navajanjem, prva plast vključuje vsaj naslednje informacije:
               
                           (a)
                        
                        
                           informacije o skupnih letnih stroških v denarju in kot odstotni delež privarčevanega kapitala konec leta, kot je določeno v odstavku 1;
                        
                     
                           (b)
                        
                        
                           po potrebi informacije o vseh morebitnih začetnih stroških.
                        
                     Druge informacije se lahko zagotovijo v dodatnih plasteh.
            
         
         
            Člen 6
            Standardna oblika dokumenta s ključnimi informacijami o PEPP
            Ponudniki PEPP predstavijo dokument s ključnimi informacijami o PEPP v skladu s Prilogo I. Kadar so informacije predstavljene v elektronski obliki, se lahko predstavitev z uporabo predloge iz navedene priloge prilagodi samo, da se omogoči večplastno navajanje informacij.
         
         POGLAVJE III
         
            PREGLED, REVIZIJA IN ZAGOTAVLJANJE DOKUMENTA S KLJUČNIMI INFORMACIJAMI O PEPP
         
         
            Člen 7
            Pregled dokumenta s ključnimi informacijami o PEPP
            
               1.   Ponudniki PEPP pregledajo informacije v dokumentu s ključnimi informacijami o PEPP v skladu s členom 30(1) Uredbe (EU) 2019/1238 ob vsaki spremembi, ki pomembno vpliva ali bi lahko pomembno vplivala na informacije v navedenem dokumentu, ter vsaj vsakih 12 mesecev po datumu prve objave dokumenta s ključnimi informacijami o PEPP.
            
            
               2.   Ponudniki PEPP pri pregledu iz odstavka 1 preverijo, ali so informacije v dokumentu s ključnimi informacijami o PEPP točne, poštene in jasne ter ali niso zavajajoče. Zlasti se preveri skladnost z naslednjimi merili:
               
                           (a)
                        
                        
                           ali so informacije v dokumentu s ključnimi informacijami o PEPP skladne s splošnimi zahtevami glede oblike in vsebine iz členov 26, 27 in 28 Uredbe (EU) 2019/1238 ter specifičnimi zahtevami glede oblike in vsebine iz člena 6 te uredbe;
                        
                     
                           (b)
                        
                        
                           ali so se tveganja in donos PEPP spremenili, kadar je treba zaradi take spremembe PEPP premestiti iz razreda zbirnega kazalnika tveganj, v katerega je bil dodeljen v dokumentu s ključnimi informacijami o PEPP, ki se pregleduje, v drug razred.
                        
                     
            
               3.   Ponudniki PEPP za namene odstavka 1 vzpostavijo in v celotni življenjski dobi PEPP vzdržujejo ustrezne postopke, na podlagi katerih lahko varčevalci v PEPP vselej in brez nepotrebnega odlašanja opredelijo vse okoliščine, ki bi lahko povzročile spremembo, ki vpliva ali bi lahko vplivala na točnost, poštenost ali jasnost informacij v dokumentu s ključnimi informacijami o PEPP.
            
         
         
            Člen 8
            Revizija dokumenta s ključnimi informacijami o PEPP
            
               1.   Kadar se pri pregledu na podlagi člena 7 ugotovi, da je treba dokument s ključnimi informacijami o PEPP spremeniti, ga ponudniki PEPP nemudoma revidirajo. Ponudniki PEPP zagotovijo posodobitev vseh oddelkov dokumenta s ključnimi informacijami o PEPP, na katere navedene spremembe vplivajo.
            
            
               2.   Ponudnik PEPP objavi revidirani dokument s ključnimi informacijami o PEPP na svojem spletnem mestu in nemudoma obvesti varčevalce v PEPP v skladu s členom 7(3).
            
         
         
            Člen 9
            Zagotavljanje dokumenta s ključnimi informacijami o PEPP
            
               1.   Oseba, ki svetuje o PEPP ali ga prodaja, dovolj zgodaj zagotovi dokument s ključnimi informacijami o PEPP, da ima potencialni ali sedanji varčevalec v PEPP dovolj časa, da dokument prouči, preden se zaveže s pogodbo ali ponudbo v zvezi z zadevnim PEPP, ne glede na to, ali ima potencialni ali sedanji varčevalec v PEPP na voljo obdobje, v katerem si lahko premisli.
            
            
               2.   Za namene odstavka 1 oseba, ki svetuje o PEPP ali ga prodaja, oceni, koliko časa potrebuje posamezni potencialni ali sedanji varčevalec v PEPP za proučitev dokumenta s ključnimi informacijami o PEPP, pri čemer upošteva naslednja merila:
               
                           (a)
                        
                        
                           znanje potencialnega ali sedanjega varčevalca v PEPP o PEPP ali podobnih PEPP ali podobnih tveganjih, kot izhajajo iz zadevnega PEPP, ter njegove izkušnje s tem;
                        
                     
                           (b)
                        
                        
                           kompleksnost, dolgoročna narava in omejena možnost odkupa PEPP;
                        
                     
                           (c)
                        
                        
                           v primeru svetovanja ali prodaje na pobudo potencialnega ali sedanjega PEPP nujnost sklenitve predlagane pogodbe ali sprejetja ponudbe, ki jo izrecno izrazi potencialni ali sedanji varčevalec v PEPP.
                        
                     
            
               3.   Za namene odstavka 1 dokument s ključnimi informacijami o PEPP, ki se zagotovi na spletu, izpolnjuje naslednje pogoje:
               
                           (a)
                        
                        
                           zagotovi se na delu spletišča ali mobilne aplikacije, ki je zlahka dostopno in ga je mogoče brez težav poiskati;
                        
                     
                           (b)
                        
                        
                           zagotovi se v fazi postopka nakupa, v kateri ima potencialni ali sedanji varčevalec v PEPP dovolj časa za proučitev dokumenta, preden se zaveže s pogodbo o PEPP ali ponudbo v zvezi z navedeno pogodbo.
                        
                     
         
         POGLAVJE IV
         
            PREDSTAVITEV IN OBLIKA OBVESTILA O PRAVICAH V OKVIRU PEPP
         
         
            Člen 10
            Predstavitev obvestila o pravicah v okviru PEPP
            
               1.   Informacije v obvestilu o pravicah v okviru PEPP so jedrnate, jasne in zlahka razumljive. Navedene so po naslednjem zaporedju, in sicer za vsak obstoječi podračun:
               
                           (a)
                        
                        
                           informacije iz člena 35(1) in (2) Uredbe (EU) 2019/1238;
                        
                     
                           (b)
                        
                        
                           v oddelku z naslovom „Ime produkta“ informacije iz točk (a), (b) in (c) člena 36(1) Uredbe (EU) 2019/1238;
                        
                     
                           (c)
                        
                        
                           v oddelku z naslovom „Koliko sem privarčeval/-a v PEPP?“ naslednje informacije:
                           
                                       (i)
                                    
                                    
                                       informacije iz točke (i) člena 36(1) Uredbe (EU) 2019/1238;
                                    
                                 
                                       (ii)
                                    
                                    
                                       informacije o skupnem znesku računa za PEPP, razčlenjene po vplačanih prispevkih in privarčevanih naložbenih donosih, zmanjšanih za stroške, ki jih je imel varčevalec v PEPP od začetka varčevanja v PEPP;
                                    
                                 
                                       (iii)
                                    
                                    
                                       informacije o premijah za biometrično tveganje;
                                    
                                 
                     
                           (d)
                        
                        
                           v oddelku z naslovom „Kaj bom prejel/-a po upokojitvi?“ naslednje informacije:
                           
                                       (i)
                                    
                                    
                                       informacije iz točke (d) člena 36(1) in točke (d) člena 37(1) Uredbe (EU) 2019/1238 ter iz člena 4(3) te uredbe, kadar se uporabijo dejanski prispevki, pričakovana višina prispevkov in individualni pogoji;
                                    
                                 
                                       (ii)
                                    
                                    
                                       po potrebi informacije o dodatnih projekcijah pokojninskih prejemkov na podlagi nacionalnih pravil v skladu s členom 37(3) Uredbe (EU) 2019/1238;
                                    
                                 
                     
                           (e)
                        
                        
                           informacije o predvidenem privarčevanem kapitalu ob koncu dobe varčevanja in predvidenih mesečnih pokojninskih prejemkih;
                        
                     
                           (f)
                        
                        
                           v oddelku z naslovom „Kako so se moji prihranki v PEPP spremenili v zadnjih 12 mesecih?“ informacije iz točk (e), (f) in (h) člena 36(1) Uredbe (EU) 2019/1238 o razvoju računa za PEPP v zadnjih 12 mesecih, pri čemer je začetno stanje usklajeno s končnim s predstavitvijo vplačanih prispevkov, naložbenih donosov, pripisanih na račun za PEPP, ter stroškov in provizij iz člena 5(2) te uredbe;
                        
                     
                           (g)
                        
                        
                           kadar je ustrezno, v oddelku z naslovom „Ključni dejavniki, ki vplivajo na uspešnost vašega produkta PEPP“ informacije iz točk (g), (j) in (l) člena 36(1) Uredbe (EU) 2019/1238 ter iz člena 3(10) te uredbe;
                        
                     
                           (h)
                        
                        
                           v oddelku z naslovom „Pomembne informacije“ naslednje informacije:
                           
                                       (i)
                                    
                                    
                                       informacije o vseh vsebinskih spremembah pogojev PEPP iz člena 35(5) in (6) Uredbe (EU) 2019/1238;
                                    
                                 
                                       (ii)
                                    
                                    
                                       navedbo, kje in kako pridobiti dodatne informacije iz točk (a), (b), (c) in (e) člena 37(1) Uredbe (EU) 2019/1238;
                                    
                                 
                                       (iii)
                                    
                                    
                                       po potrebi sklic na izjavo o naložbeni politiki in kako se pri njej upoštevajo okoljski, socialni in upravljavski dejavniki iz točke (c) člena 37(1) Uredbe (EU) 2019/1238.
                                    
                                 
                     Informacije iz točke (c)(iii) prvega odstavka se predstavijo ločeno v skladu s členom 3(4).
               Informacije iz točke (e) prvega odstavka so prilagojene za učinke inflacije. Dopolnijo se s pojasnjevalnim opisom pretvorbe v sedanje vrednosti zaradi sprememb kupne moči skozi čas.
               Za namene točke (f) prvega odstavka se skupni učinek stroškov na predvideni privarčevani kapital ob izplačilu v skladu s točko (f) člena 36(1) Uredbe (EU) 2019/1238 predstavi kot „zmanjšanje premoženja“, kot je opredeljeno v delu III Priloge III k tej uredbi.
               Informacije iz točke (g) prvega odstavka se nanašajo na preteklo uspešnost naložbene možnosti varčevalca v PEPP, kot je bila pripisana varčevalcem v PEPP, in se po možnosti zagotovijo za preteklih deset let. Če ni mogoče zagotoviti informacij za preteklih deset let, se zagotovijo za najdaljše obdobje varčevanja varčevalca v PEPP. Navedene informacije se predstavijo kot povprečni naložbeni donosi, zmanjšani za stroške naložb, za prejšnje leto, prejšnja tri leta, prejšnjih pet let in prejšnjih deset let kot odstotek privarčevanega kapitala.
            
            
               2.   Predpostavke za informacije iz odstavka 1 so v skladu s Prilogo III.
            
            
               3.   Kadar so informacije predstavljene v elektronski obliki z večplastnim navajanjem informacij, prva plast vključuje vsaj informacije iz točk (a), (b), (d) in (e) odstavka 1. Druge informacije se lahko zagotovijo v dodatnih plasteh.
            
         
         
            Člen 11
            Standardna oblika obvestila o pravicah v okviru PEPP
            Ponudniki PEPP predstavijo obvestilo o pravicah v okviru PEPP v skladu s Prilogo II. Kadar so informacije predstavljene v elektronski obliki, se lahko predloga iz navedene priloge prilagodi samo, da se omogoči večplastno navajanje informacij.
         
         POGLAVJE V
         
            STROŠKI IN PROVIZIJE ZA OSNOVNI PEPP
         
         
            Člen 12
            Vrste stroškov in provizij za osnovni PEPP
            
               1.   Stroški in provizije iz člena 45(2) Uredbe (EU) 2019/1238 v zvezi s privarčevanim kapitalom varčevalca v osnovnem PEPP ob koncu zadevnega leta zajemajo vse dejanske stroške in provizije, nastale neposredno na ravni ponudnika ali dejavnosti, oddane v zunanje izvajanje, vključno z ustreznimi režijskimi stroški in provizijami v zvezi s prihranki v osnovnem PEPP in distribucijo osnovnega PEPP. Navedeni stroški in provizije vključujejo zlasti:
               
                           (a)
                        
                        
                           upravne stroške;
                        
                     
                           (b)
                        
                        
                           stroške naložb;
                        
                     
                           (c)
                        
                        
                           stroške distribucije.
                        
                     
            
               2.   Stroški iz člena 45(2) Uredbe (EU) 2019/1238 ne vključujejo stroškov in provizij v zvezi z dodatnimi elementi ali značilnostmi osnovnega PEPP, ki se ne zahtevajo v skladu s členom 45 Uredbe (EU) 2019/1238, niti stroškov in provizij v zvezi s storitvijo zamenjave iz člena 54 Uredbe (EU) 2019/1238.
            
         
         
            Člen 13
            Stroški in provizije za jamstva v okviru osnovnega PEPP
            
               1.   Če je pri osnovnem PEPP na voljo jamstvo za kapital, ki zapade na začetku faze izplačevanja in med fazo izplačevanja, kot je določeno v členu 45(1) Uredbe (EU) 2019/1238, stroški, ki so neposredno povezani z navedenim jamstvom za kapital, niso vključeni v stroške iz člena 45(2) Uredbe (EU) 2019/1238.
            
            
               2.   Ponudnik PEPP izrecno in ločeno razkrije stroške za jamstvo za kapital v oddelku dokumenta s ključnimi informacijami o PEPP z naslovom „Kakšni so stroški?“ in oddelku obvestila o pravicah v okviru PEPP z naslovom „Kako so se moji prihranki v PEPP spremenili v zadnjih 12 mesecih?“.
            
            
               3.   Ponudnik PEPP je po potrebi zmožen na zahtevo pristojnega nacionalnega organa ali organa EIOPA predložiti dokaze, da so zadevni stroški neposredno povezani z jamstvom za kapital.
            
         
         POGLAVJE VI
         
            TEHNIKE ZA ZMANJŠEVANJE TVEGANJA
         
         
            Člen 14
            Cilj tehnik za zmanjševanje tveganja
            
               1.   Ponudniki PEPP pri uporabi tehnik za zmanjševanje tveganja za naložbeno strategijo PEPP določijo cilj v skladu s posebnim ciljem varčevalca v PEPP ali skupine varčevalcev v PEPP glede upokojitve ter v skladu s pogoji iz člena 47(2) Uredbe (EU) 2019/1238.
            
            
               2.   Ponudnik PEPP načrtuje tehniko za zmanjševanje tveganja tako, da doseže cilj zagotovitve stabilnih in ustreznih prihodnjih individualnih pokojninskih prihodkov iz naslova PEPP ob upoštevanju pričakovane preostale posamezne dobe varčevanja varčevalca v PEPP ali posameznih dob varčevanja skupine varčevalcev v PEPP ter možnosti izplačevanja, ki jo je izbral varčevalec v PEPP. Za dosego navedenega cilja se tehnika za zmanjševanje tveganja načrtuje, kot sledi:
               
                           (a)
                        
                        
                           zagotovi se, da pričakovana izguba, opredeljena kot primanjkljaj med predvideno vsoto prispevkov in predvidenim privarčevanim kapitalom ob koncu faze varčevanja, ni večja od 20 % po stresnem scenariju, ki ustreza petemu percentilu porazdelitve;
                        
                     
                           (b)
                        
                        
                           cilj je z vsaj 80-odstotno verjetnostjo preseči letno stopnjo inflacije v 40-letni fazi varčevanja;
                        
                     
                           (c)
                        
                        
                           upoštevajo se rezultati stohastičnega modeliranja.
                        
                     
            
               3.   Kadar ponudnik PEPP za osnovni PEPP ne ponuja jamstva za kapital iz člena 13, uporabi naložbeno strategijo, s katero se ob upoštevanju rezultatov stohastičnega modeliranja z vsaj 92,5-odstotno verjetnostjo zagotovi povračilo kapitala na začetku faze izplačevanja in med fazo izplačevanja. Kadar pa je ob sklenitvi osnovnega PEPP do preostanka faze varčevanja še deset let ali manj, se lahko pri uporabi naložbene strategije uporabi vsaj 80-odstotna verjetnost.
            
            
               4.   Ponudnik PEPP pri načrtovanju tehnike za zmanjševanje tveganja za skupino varčevalcev v PEPP načrtuje tehniko za zmanjševanje tveganja tako, da zagotovi pošteno in enako varstvo vsakega posameznega varčevalca v PEPP v skupini, in odvrača od oportunističnega ravnanja posameznih varčevalcev v PEPP v skupini.
            
            
               5.   Ponudniki PEPP zagotovijo, da vsako z uspešnostjo povezano plačilo posameznikom, ki delujejo v imenu ponudnika PEPP in izvajajo tehnike za zmanjševanje tveganja, prispeva k cilju tehnik za zmanjševanje tveganja.
            
            
               6.   Ponudniki PEPP zagotavljajo ustreznost, učinkovitost in uspešnost tehnike za zmanjševanje tveganja na podlagi namenskega postopka in določb v okviru za nadzor produktov in njihovo upravljanje, kot se zahteva s členom 25 Uredbe (EU) 2019/1238. V zvezi z navedenim okvirom se opravita nadzorni pregled in nadzorno poročanje.
            
            
               7.   Kadar varčevalec v PEPP izbere drugo naložbeno možnost v skladu s členom 44 Uredbe (EU) 2019/1238 ali zamenja ponudnika PEPP v skladu s členom 20(5) ali členom 52 navedene uredbe, mu ponudnik PEPP pošteno vplača morebitne pripisane rezerve in naložbeni donos. Ponudnik PEPP zagotovi, da je pripisovanje enako pošteno do varčevalca v PEPP, ki odhaja, in preostalih varčevalcev v PEPP.
            
            
               8.   V primeru neugodnih gospodarskih gibanj v treh letih pred pričakovanim koncem preostanka faze varčevanja varčevalca v PEPP ponudnik PEPP podaljša zadnjo fazo življenjskega cikla ali uporabljeno tehniko za zmanjševanje tveganja za ustrezen dodaten čas, ki ni daljši od treh let po prvotno pričakovanem koncu faze varčevanja. Za tako podaljšanje je potrebno izrecno soglasje varčevalca v PEPP, opravi pa se v skladu s pogoji iz člena 47 Uredbe (EU) 2019/1238.
            
         
         
            Člen 15
            Življenjski cikel
            
               1.   Ponudnik PEPP pri uporabi tehnike za zmanjševanje tveganja, pri kateri se prilagodi naložbena struktura, da bi se zmanjšalo finančno tveganje naložb, ki ustrezajo preostalemu obdobju, za vse morebitne podportfelje, ki ustrezajo fazam življenjskega cikla, navede povprečne izpostavljenosti do kapitalskih in dolžniških instrumentov, ob tem pa zagotovi skladnost s členom 41 Uredbe (EU) 2019/1238.
            
            
               2.   Ponudnik PEPP načrtuje življenjski cikel tako, da zagotovi, da varčevalci v PEPP, ki so najbolj oddaljeni od pričakovanega konca faze varčevanja, v obsegu, določenem v pogodbi, vlagajo v dolgoročne naložbe, ki imajo višji donos zaradi specifičnih značilnosti, povezanih z večjimi tveganji in višjimi donosi, vključno z nelikvidnostjo ali kapitalskimi značilnostmi. V zvezi z varčevalci v PEPP, ki so najbližje predvidenemu koncu faze varčevanja, ponudnik PEPP zagotovi, da so naložbe večinoma likvidne, visokokakovostne in vključujejo fiksne naložbene donose.
            
         
         
            Člen 16
            Vzpostavitev rezerv
            
               1.   Ponudniki PEPP pri uporabi tehnike za zmanjševanje tveganja, na podlagi katere se vzpostavljajo rezerve iz prispevkov ali naložbenih donosov varčevalcev v PEPP, v pogodbi o PEPP pregledno in razumljivo določijo pravila za pripisovanje privarčevanega kapitala in naložbenih donosov na račun posameznega varčevalca v PEPP, rezervam in iz njih ter po potrebi ustrezni skupini varčevalcev v PEPP.
            
            
               2.   Ponudnik PEPP pregledno in razumljivo pripiše prispevke in naložbene donose namenskih sredstev rezervam s ciljem, da v obdobjih pozitivnih naložbenih donosov ustvari ustrezne rezerve. Enako ponudnik PEPP v obdobjih negativnih naložbenih donosov pošteno in pregledno pripiše rezerve računu posameznega varčevalca v PEPP, po potrebi pa tudi ustrezni skupini varčevalcev v PEPP.
            
            
               3.   Ponudnik PEPP jasno opredeli in označi sredstva, vložena za varčevalce v PEPP. Ponudnik PEPP ne more za svoj račun trgovati s sredstvi, predvidenimi za varčevalce v PEPP.
            
            
               4.   Ponudnik PEPP lahko v prvih desetih letih od oblikovanja novega PEPP prispeva k vzpostavljanju rezerv z zagotovitvijo posojila ali kapitalske naložbe za sredstva varčevalcev v PEPP. V tem primeru v pogodbi o PEPP pregledno in razumljivo določi in predstavi pogoje svojega prispevka in udeležbe pri dobičku ter vzorec postopne likvidacije naložb v obdobju, ki ni daljše od desetih let.
            
         
         
            Člen 17
            Jamstva za minimalni donos
            
               1.   Kadar ponudnik PEPP ponuja jamstva za minimalni donos, jasno opiše značilnosti jamstva, vključno z omejitvami in pragi, ter navede, ali jamstvo velja za donose, prilagojene za inflacijo, ali za nominalne donose.
            
            
               2.   Ponudnik PEPP v dokumentu s ključnimi informacijami o PEPP, pozneje pa tudi v obvestilu o pravicah v okviru PEPP izrecno razkrije, ali je stopnja jamstva prilagojena za letno stopnjo inflacije ali ne.
            
         
         
            Člen 18
            Celostna ocena tveganj in donosa PEPP
            Ponudnik PEPP za namene členov 3, 4, 5, 10 in 14 uporabi metodologije iz Priloge III.
         
         
            Člen 19
            Začetek veljavnosti
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 18. decembra 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 198, 25.7.2019, str. 1.
         
            (2)  Delegirana uredba Komisije (EU) 2017/653 z dne 8. marca 2017 o dopolnitvi Uredbe (EU) št. 1286/2014 Evropskega parlamenta in Sveta o dokumentih s ključnimi informacijami o paketnih naložbenih produktih za male vlagatelje in zavarovalnih naložbenih produktih (PRIIP) z določitvijo regulativnih tehničnih standardov glede prikaza, vsebine, pregleda in revizije dokumentov s ključnimi informacijami ter pogojev za izpolnitev zahteve po posredovanju takih dokumentov (UL L 100, 12.4.2017, str. 1).
         
            (3)  Uredba (EU) št. 1094/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za zavarovanja in poklicne pokojnine) in o spremembi Sklepa št. 716/2009/ES ter razveljavitvi Sklepa Komisije 2009/79/ES (UL L 331, 15.12.2010, str. 48).
         
            (4)  Uredba (EU) št. 1286/2014 Evropskega parlamenta in Sveta z dne 26. novembra 2014 o dokumentih s ključnimi informacijami o paketnih naložbenih produktih za male vlagatelje in zavarovalnih naložbenih produktih (PRIIP) (UL L 352, 9.12.2014, str. 1).
      
      
         
            PRILOGA I
            PREDLOGA ZA DOKUMENT S KLJUČNIMI INFORMACIJAMI O PEPP
            
               Del I. Navodila za izpolnjevanje predloge za dokument s ključnimi informacijami o PEPP
            
            
                     
                        1.
                     
                     
                        Ponudniki PEPP upoštevajo vrstni red oddelkov, naslove, orodja za predstavitev in ikone iz predloge za dokument s ključnimi informacijami o PEPP, določene v delu II te priloge, v kateri pa niso določeni parametri glede dolžine posameznih oddelkov in položaja prelomov strani, pri čemer lahko dokument v tiskani obliki skupaj obsega največ pet strani velikosti A4.
                     
                  
                     
                        2.
                     
                     
                        Pod poudarjenim naslovom „Dokument s ključnimi informacijami o PEPP“ se doda naslednja izjava: „V tem dokumentu so navedene ključne informacije o tem vseevropskem osebnem pokojninskem produktu (PEPP). To ni promocijsko gradivo. Te informacije so predpisane z zakonom, zato da se lahko seznanite z naravo, tveganji in stroški tega osebnega pokojninskega produkta ter možnim dobičkom in izgubo ter ga primerjate z drugimi PEPP.“
                     
                  
                     
                        3.
                     
                     
                        Ponudniki PEPP lahko v predlogo vključijo kodo QR s povezavo do elektronske različice dokumenta s ključnimi informacijami o PEPP.
                     
                  
                     
                        4.
                     
                     
                        Na vrhu predloge ponudniki PEPP v oddelku z naslovom „PEPP na kratko“ navedejo naslednje informacije:
                        
                                    (a)
                                 
                                 
                                    predvideni privarčevani kapital za mesečni prispevek v višini 100 EUR za obdobje 40 let po neugodnem in ugodnem scenariju;
                                 
                              
                                    (b)
                                 
                                 
                                    skupne letne stroške kot odstotni delež privarčevanega kapitala za mesečni prispevek v višini 100 EUR;
                                 
                              
                                    (c)
                                 
                                 
                                    razvrstitev zbirnega kazalnika tveganj in
                                 
                              
                                    (d)
                                 
                                 
                                    navedbo, ali produkt zagotavlja jamstvo.
                                 
                              
                  
                     
                        5.
                     
                     
                        Ponudnik PEPP doda naslednjo izjavo: „Pokojninski produkt, ki je opisan v tem dokumentu, je dolgoročni produkt z omejenimi možnostmi odkupa in iz njega ni mogoče poljubno izstopiti.“
                     
                  
                     
                        6.
                     
                     
                        Ponudnik PEPP lahko v naslednjem oddelku doda svojo blagovno znamko ali logotip in navede naslednje informacije:
                        
                                    (a)
                                 
                                 
                                    identiteto in kontaktne podatke ponudnika PEPP;
                                 
                              
                                    (b)
                                 
                                 
                                    pristojne organe ponudnika PEPP;
                                 
                              
                                    (c)
                                 
                                 
                                    ime produkta PEPP in registracijsko številko PEPP v javnem centralnem registru;
                                 
                              
                                    (d)
                                 
                                 
                                    pri „vrsti produkta“ navedbo, ali gre za osnovni PEPP ali ne; če produkt ni osnovni PEPP, se navede, ali se dokument s ključnimi informacijami o PEPP nanaša na konkretno alternativno naložbeno možnost ali vsebuje splošne informacije za vrsto alternativnih naložbenih možnosti, ter
                                 
                              
                                    (e)
                                 
                                 
                                    datum dokumenta.
                                 
                              
                  
                     
                        7.
                     
                     
                        Ponudnik PEPP pod naslovom „Kako se vlaga moj denar?“ navede informacije v skladu s členom 3(1). Ponudniki PEPP lahko v stolpcu na desni strani ali v glavnem polju navedejo informacije v skladu s členom 3(10) te uredbe.
                     
                  
                     
                        8.
                     
                     
                        Ponudnik PEPP pod naslovom „Komu je ta produkt namenjen?“ navede informacije v skladu s členom 3(2) te uredbe.
                     
                  
                     
                        9.
                     
                     
                        Ponudnik PEPP pod naslovom „Ali so moji prihranki zajamčeni?“ navede:
                        
                                    (a)
                                 
                                 
                                    ali osnovni PEPP zagotavlja jamstvo za kapital ali uporablja obliko tehnike za zmanjševanje tveganja, ki je skladna s ciljem, da se varčevalcu v PEPP omogoči povračilo kapitala; oziroma
                                 
                              
                                    (b)
                                 
                                 
                                    ali in do katere mere alternativne naložbene možnosti, če so na voljo, zagotavljajo jamstvo ali tehnike za zmanjševanje tveganja.
                                 
                              
                  
                     
                        10.
                     
                     
                        Ponudnik PEPP pod naslovom „Kaj se zgodi, ko se upokojim?“ navede informacije v skladu s členom 3(3) te uredbe.
                     
                  
                     
                        11.
                     
                     
                        Ponudnik PEPP pod naslovom „Kaj se zgodi z mojimi prihranki v PEPP, če umrem/postanem invalid/živim dlje, kot je predvideno v moji pogodbi o PEPP?“ navede informacije v skladu s členom 3(4) te uredbe.
                     
                  
                     
                        12.
                     
                     
                        Ponudnik PEPP pod naslovom „Kaj se zgodi, če se preselim v drugo državo?“ navede informacije v skladu s členom 3(5) te uredbe. Ponudniki PEPP lahko v stolpcu na desni strani ali v glavnem polju navedejo, kje so na voljo dodatne informacije.
                     
                  
                     
                        13.
                     
                     
                        Ponudnik PEPP pod naslovom „Ali lahko predčasno izstopim iz produkta?“ navede izjavo o posledicah za varčevalca v PEPP v primeru:
                        
                                    (a)
                                 
                                 
                                    predčasnega izstopa iz PEPP, vključno z vsemi veljavnimi provizijami, kaznimi, morebitno izgubo kapitalske zaščite ter morebitno izgubo drugih ugodnosti in spodbud, ter
                                 
                              
                                    (b)
                                 
                                 
                                    prenehanja plačevanja prispevkov s strani varčevalca v PEPP, vključno z vsemi veljavnimi provizijami, kaznimi, morebitno izgubo kapitalske zaščite ter morebitno izgubo drugih ugodnosti in spodbud.
                                 
                              
                  
                     
                        14.
                     
                     
                        Ponudnik PEPP pod naslovom „Ali lahko zamenjam ponudnika?“ navede informacije v skladu s členom 3(6) te uredbe. Ponudniki PEPP lahko v stolpcu na desni strani ali v glavnem polju navedejo, kje so na voljo dodatne informacije.
                     
                  
                     
                        15.
                     
                     
                        Ponudnik PEPP pod naslovom „Ali lahko spremenim naložbeno možnost?“ navede informacije v skladu s členom 3(7) te uredbe.
                     
                  
                     
                        16.
                     
                     
                        Ponudnik PEPP pod naslovom „Ali se bo moj denar vlagal trajnostno?“ navede informacije v skladu s členom 3(8) te uredbe. Ponudniki PEPP lahko v stolpcu na desni strani ali v glavnem polju navedejo, kje so na voljo dodatne informacije.
                     
                  
                     
                        17.
                     
                     
                        Ponudnik PEPP pod naslovom „Ali je to urejeno z zakonodajo [država članica]?“ navede informacije o pravu, ki se uporablja za pogodbo o PEPP, kadar stranki nimata proste izbire prava, ali kadar stranki prosto izbirata veljavno pravo, pravo, za katero ponudnik PEPP predlaga, da se izbere.
                     
                  
                     
                        18.
                     
                     
                        Ponudnik PEPP pod naslovom „Ali lahko odstopim od pogodbe ali si premislim?“ navede informacije v skladu s členom 3(9) te uredbe.
                     
                  
                     
                        19.
                     
                     
                        Ponudnik PEPP pod naslovom „Kakšen je profil tveganja tega produkta?“ predstavi informacije v skladu s členom 4(1) te uredbe. Ponudniki PEPP lahko v stolpcu na desni strani ali v glavnem polju navedejo, kje so na voljo dodatne informacije, zlasti o metodologiji, uporabljeni za zbirni kazalnik tveganja.
                     
                  
                     
                        20.
                     
                     
                        Ponudnik PEPP pod naslovom „Ali obstaja tveganje, da bom izgubil/-a ves vloženi kapital?“ navede informacije v skladu s členom 4(2) te uredbe.
                     
                  
                     
                        21.
                     
                     
                        Ponudnik PEPP pri navajanju informacij iz člena 4(3) in (4) pod naslovom „Kaj lahko pričakujem ob upokojitvi?“ navede informacije v skladu s členom 4(3)(a) do (c), kot sledi:
                        
                                    (a)
                                 
                                 
                                    neugodni scenarij pod kategorijo „Če bo donos vaših naložb nizek“;
                                 
                              
                                    (b)
                                 
                                 
                                    najboljši ocenjeni scenarij pod kategorijo „Če bo donos vaših naložb srednje visok“;
                                 
                              
                                    (c)
                                 
                                 
                                    ugodni scenarij pod kategorijo „Če bo donos vaših naložb visok“;
                                 
                              
                                    (d)
                                 
                                 
                                    projekcije za 40-letno dobo varčevanja za posameznika, starega 25 let, 30-letno dobo varčevanja za posameznika, starega 35 let, 20-letno dobo varčevanja za posameznika, starega 45 let, oziroma 10-letno dobo varčevanja za posameznika, starega 55 let.
                                 
                              
                  
                     
                        22.
                     
                     
                        Ponudnik PEPP pod naslovom „Kaj lahko pričakujem ob upokojitvi?“ navede izjavo, da lahko davčna zakonodaja države članice, v kateri ima varčevalec v PEPP prebivališče, vpliva na dejansko izplačilo.
                     
                  
                     
                        23.
                     
                     
                        Ponudnik PEPP v oddelku z naslovom „Kaj se zgodi, če [naziv ponudnika produkta PEPP] ne more izplačati vlagateljev?“ na kratko navede, ali odškodninska ali jamstvena shema za vlagatelje omogoča kritje povezane izgube, in če je tako, za katero shemo gre, ime poroka ter katera tveganja shema zajema in katerih ne.
                     
                  
                     
                        24.
                     
                     
                        Ponudnik PEPP pod naslovom „Enkratni stroški“ navede stroške sklenitve pogodbe in enkratne provizije v primeru odstopa od pogodbe v petih letih.
                     
                  
                     
                        25.
                     
                     
                        Ponudnik PEPP pod naslovom „Letni stroški“ navede informacije v skladu s členom 5(1) in (3). Ponudniki PEPP lahko v stolpcu na desni strani ali v glavnem polju pojasnijo morebitne dodatne stroške, ki jih zaračuna ponudnik PEPP ali distributer PEPP, in navedejo podrobnosti o morebitnih stroških distribucije, ki niso vključeni v stroške, navedene pod prejšnjimi naslovi, da se lahko varčevalec v PEPP seznani s kumulativnim učinkom skupnih stroškov na donos naložbe.
                     
                  
                     
                        26.
                     
                     
                        Ponudnik PEPP v oddelku z naslovom „Katere posebne zahteve veljajo za podračun v [državi članici]?“ in pododdelku z naslovom „Zahteve za fazo vplačevanja prispevkov“ opiše pogoje za fazo varčevanja, kot jih določi država članica, v kateri ima varčevalec v PEPP prebivališče. Ponudnik PEPP v pododdelku z naslovom „Zahteve za fazo izplačila“ opiše pogoje za fazo izplačila, kot jih določa država članica, v kateri ima varčevalec v PEPP prebivališče.
                     
                  
                     
                        27.
                     
                     
                        Ponudnik PEPP v oddelku z naslovom „Kako se lahko pritožim?“ navede informacije o tem, kako in komu se lahko varčevalec v PEPP pritoži glede PEPP ali ravnanja ponudnika ali distributerja PEPP.
                     
                  
               Del II. Predloga
            
            
               
            
               
            
               
            
               
            
               
         
      
      
         
            PRILOGA II
            PREDLOGA ZA OBVESTILO O PRAVICAH V OKVIRU PEPP
            
               Del I. Navodila za izpolnjevanje predloge za obvestilo o pravicah v okviru PEPP
            
            
                     
                        1.
                     
                     
                        Ponudniki PEPP upoštevajo vrstni red oddelkov, naslove, orodja za predstavitev ali diagrame in ikone iz predloge, v kateri pa niso določeni parametri glede dolžine posameznih oddelkov in položaja prelomov strani.
                     
                  
                     
                        2.
                     
                     
                        Ponudniki PEPP lahko v predlogo vključijo kodo QR s povezavo do elektronske različice obvestila o pravicah v okviru PEPP ter dodajo svojo blagovno znamko ali logotip.
                     
                  
                     
                        3.
                     
                     
                        Ponudnik PEPP pod naslovom „Kaj bom prejel/-a po upokojitvi?“ navede rezultate naslednjih scenarijev:
                        
                                    (a)
                                 
                                 
                                    neugodnega scenarija pod kategorijo „Če bo donos naložb nizek“;
                                 
                              
                                    (b)
                                 
                                 
                                    najboljšega ocenjenega scenarija pod kategorijo „Če bo donos naložb srednje visok“;
                                 
                              
                                    (c)
                                 
                                 
                                    ugodnega scenarija pod kategorijo „Če bo donos naložbe visok“.
                                 
                              
                  
               Del II. Predloga
            
            
               
            
               
            
               
         
      
      
         
            PRILOGA III
            VHODNI PODATKI, PREDPOSTAVKE IN METODOLOGIJE
            
               Del I. Metodologija, na kateri temelji predstavitev tveganja in donosa
            
            
               Zbirni kazalnik tveganja
            
            
                     
                        1.
                     
                     
                        Ponudniki PEPP razvrstijo osnovni PEPP in posamezne alternativne naložbene možnosti v štiri različne kategorije: „1“, „2“, „3“ in „4“. Razvrstitev temelji na:
                        
                                    (a)
                                 
                                 
                                    tveganju, da prispevki, prilagojeni za inflacijo, ne bodo povrnjeni;
                                 
                              
                                    (b)
                                 
                                 
                                    pričakovanem primanjkljaju ter
                                 
                              
                                    (c)
                                 
                                 
                                    primerjavi s pričakovanimi donosi v smislu doseganja določene ravni prejemkov iz naslova PEPP na začetku faze izplačevanja ali med njo, kakor je ustrezno.
                                 
                              
                  
                     
                        2.
                     
                     
                        Ponudniki PEPP za izračun tveganja, da prispevki, prilagojeni za inflacijo, ne bodo povrnjeni, stohastično določijo razpon pričakovanega privarčevanega kapitala ob koncu dobe varčevanja za generične varčevalce v PEPP, generične dolžine dob varčevanja in standardizirane višine prispevkov. Po stohastični simulaciji se tveganje izrazi kot verjetnost v odstotnih točkah, pridobljena iz števila ugotovljenih primerov, ko vsota prispevkov, prilagojenih za inflacijo, presega pričakovano vrednost privarčevanega kapitala ob koncu dobe varčevanja glede na skupno število opazovanj.
                     
                  
                     
                        3.
                     
                     
                        Tveganje, da prispevki, prilagojeni za inflacijo, pri posamezni naložbeni možnosti ne bodo povrnjeni, se razvrsti v različne kategorije, kot sledi:
                        
                                    Kategorije
                                 
                                 
                                    Dobe varčevanja
                                 
                              
                                    40 let
                                 
                                 
                                    30 let
                                 
                                 
                                    20 let
                                 
                                 
                                    10 let
                                 
                              
                                    1
                                 
                                 
                                    do 13,75 %
                                 
                                 
                                    do 17 %
                                 
                                 
                                    do 27 %
                                 
                                 
                                    do 36 %
                                 
                              
                                    2
                                 
                                 
                                    od 13,8 % do 16,55 %
                                 
                                 
                                    od 17 % do 19,75 %
                                 
                                 
                                    od 27 % do 29,25 %
                                 
                                 
                                    od 36 % do 43,25 %
                                 
                              
                                    3
                                 
                                 
                                    od 16,6 % do 19,35 %
                                 
                                 
                                    od 19,8 % do 22,55 %
                                 
                                 
                                    od 29,3 % do 31,55 %
                                 
                                 
                                    od 43,3 % do 50,55 %
                                 
                              
                                    4
                                 
                                 
                                    več kot 19,4 %
                                 
                                 
                                    več kot 22,6 %
                                 
                                 
                                    več kot 31,6 %
                                 
                                 
                                    več kot 50,6 %
                                 
                              Kadar se kategorija tveganja naložbene možnosti glede na dobo varčevanja razlikuje, se uporabi najvišja kategorija tveganja.
                     
                  
                     
                        4.
                     
                     
                        Da bi ponudniki PEPP izračunali pričakovani primanjkljaj, stohastično določijo razpon pričakovanega privarčevanega kapitala ob koncu dobe varčevanja za generične varčevalce v PEPP, generične dolžine dob varčevanja in standardizirane višine prispevkov. Po stohastični simulaciji se tveganje izrazi kot odstotni delež pričakovanega primanjkljaja glede na vsoto prispevkov, prilagojenih za inflacijo. Pričakovani primanjkljaj se določi na podlagi ugotovljenih primerov, ko prispevki, prilagojeni za inflacijo, presegajo pričakovano vrednost privarčevanega kapitala ob koncu dobe varčevanja, in povprečnih izgub v teh ugotovljenih primerih.
                     
                  
                     
                        5.
                     
                     
                        Tveganje posamezne naložbene možnosti v smislu pričakovanega primanjkljaja se razvrsti v različne kategorije, kot sledi:
                        
                                    Kategorije
                                 
                                 
                                    Dobe varčevanja
                                 
                              
                                    40 let
                                 
                                 
                                    30 let
                                 
                                 
                                    20 let
                                 
                                 
                                    10 let
                                 
                              
                                    1
                                 
                                 
                                    do –20 %
                                 
                                 
                                    do –17 %
                                 
                                 
                                    do –13 %
                                 
                                 
                                    do –8 %
                                 
                              
                                    2
                                 
                                 
                                    od –20 % do –23 %
                                 
                                 
                                    od –17 % do –20,25 %
                                 
                                 
                                    od –13 % do –16,5 %
                                 
                                 
                                    od –8 % do –11,25 %
                                 
                              
                                    3
                                 
                                 
                                    od –23,5 % do –26,5 %
                                 
                                 
                                    od –20,3 % do –23,55 %
                                 
                                 
                                    od –16,6 % do –20,1 %
                                 
                                 
                                    od –11,3 % do –14,55 %
                                 
                              
                                    4
                                 
                                 
                                    več kot –26,5 %
                                 
                                 
                                    več kot –23,6 %
                                 
                                 
                                    več kot –20,1 %
                                 
                                 
                                    več kot –14,6 %
                                 
                              Kadar se kategorija tveganja naložbene možnosti glede na dobo varčevanja razlikuje, se uporabi najvišja kategorija tveganja.
                     
                  
                     
                        6.
                     
                     
                        Da bi ponudniki PEPP izračunali pričakovani donos za dosego določene ravni prejemkov iz naslova PEPP, stohastično določijo razpon pričakovanega privarčevanega kapitala ob koncu dobe varčevanja za generične varčevalce v PEPP, generične dolžine dob varčevanja in standardizirane višine prispevkov. Ponudniki PEPP izrazijo donos v smislu mediane privarčevanega kapitala ob koncu dobe varčevanja kot večkratnik vsote prispevkov, prilagojenih za inflacijo.
                     
                  
                     
                        7.
                     
                     
                        Donos posamezne naložbene možnosti za dosego določene ravni prejemkov iz naslova PEPP se razvrsti v različne kategorije, kot sledi:
                        
                                    Kategorije
                                 
                                 
                                    Dobe varčevanja
                                 
                              
                                    40 let
                                 
                                 
                                    30 let
                                 
                                 
                                    20 let
                                 
                                 
                                    10 let
                                 
                              
                                    1
                                 
                                 
                                    največ 1,7
                                 
                                 
                                    največ 1,3
                                 
                                 
                                    največ 1,08
                                 
                                 
                                    največ 0,93
                                 
                              
                                    2
                                 
                                 
                                    od 1,7 do 2,03
                                 
                                 
                                    od 1,3 do 1,45
                                 
                                 
                                    od 1,08 do 1,165
                                 
                                 
                                    od 0,93 do 0,985
                                 
                              
                                    3
                                 
                                 
                                    od 2,035 do 2,36
                                 
                                 
                                    od 1,455 do 1,61
                                 
                                 
                                    od 1,17 do 1,255
                                 
                                 
                                    od 0,99 do 1,045
                                 
                              
                                    4
                                 
                                 
                                    več kot 2,365
                                 
                                 
                                    več kot 1,615
                                 
                                 
                                    več kot 1,26
                                 
                                 
                                    več kot 1,05
                                 
                              Kadar se kategorija donosa naložbene možnosti glede na dobo varčevanja razlikuje, se uporabi najnižja kategorija donosa.
                     
                  
                     
                        8.
                     
                     
                        Da bi ponudniki PEPP združili rezultate kategorizacije posameznih naložbenih možnosti v zbirni kazalnik tveganja:
                        
                                    (a)
                                 
                                 
                                    primerjajo obe kategoriji tveganja in izberejo višjo, če sta vrednosti različni;
                                 
                              
                                    (b)
                                 
                                 
                                    primerjajo dobljeno kategorijo tveganja z vrednostjo kategorije donosa, da lahko ponudnik PEPP dopolni informacije v skladu s členom 4(1) te uredbe, s tem da primerjajo donose naložbene možnosti z njeno tveganostjo.
                                 
                              
                  
               Scenariji uspešnosti
            
            
                     
                        9.
                     
                     
                        Ponudniki PEPP stohastično določijo pričakovane prejemke iz naslova PEPP na začetku faze izplačevanja ali med njo, kakor je ustrezno, pri čemer upoštevajo:
                        
                                    (a)
                                 
                                 
                                    standardizirano ali individualizirano višino prispevka;
                                 
                              
                                    (b)
                                 
                                 
                                    trajanje faze varčevanja;
                                 
                              
                                    (c)
                                 
                                 
                                    po potrebi pričakovano življenjsko dobo povprečnega varčevalca v PEPP;
                                 
                              
                                    (d)
                                 
                                 
                                    po potrebi trende v zvezi z rastjo plač;
                                 
                              
                                    (e)
                                 
                                 
                                    pričakovane nominalne naložbene donose v skladu z naložbeno strategijo, strateško naložbeno strukturo;
                                 
                              
                                    (f)
                                 
                                 
                                    letno stopnjo inflacije ter
                                 
                              
                                    (g)
                                 
                                 
                                    ravni stroškov.
                                 
                              
                  
                     
                        10.
                     
                     
                        Vrednosti pričakovanih prejemkov iz naslova PEPP po različnih scenarijih uspešnosti se določijo v skladu s stohastično razpršenostjo pričakovanih prejemkov iz naslova PEPP:
                        
                                    (a)
                                 
                                 
                                    ugoden scenarij je vrednost prejemkov iz naslova PEPP pri 85. percentilu porazdelitve;
                                 
                              
                                    (b)
                                 
                                 
                                    najboljši ocenjeni scenarij je vrednost prejemkov iz naslova PEPP pri 50. percentilu porazdelitve;
                                 
                              
                                    (c)
                                 
                                 
                                    neugoden scenarij je vrednost prejemkov iz naslova PEPP pri 15. percentilu porazdelitve;
                                 
                              
                                    (d)
                                 
                                 
                                    stresni scenarij je vrednost prejemkov iz naslova PEPP pri 5. percentilu porazdelitve.
                                 
                              
                  
               Del II. Pravila za določitev predpostavk o projekcijah pokojninskih prejemkov
            
            
               Letna stopnja nominalnih naložbenih donosov
            
            
                     
                        11.
                     
                     
                        Ponudniki PEPP pričakovane nominalne naložbene donose osnovnega PEPP in alternativnih naložbenih možnosti določijo z ustreznim stohastičnim pristopom, ki odraža ustrezno naložbeno strategijo, strateško naložbeno strukturo in tehniko za zmanjševanje tveganja, uporabljeno za posamezno naložbeno možnost.
                     
                  
                     
                        12.
                     
                     
                        Ponudniki PEPP pri določanju različnih elementov stohastičnega modela uporabijo letno stopnjo inflacije in lahko proučijo možnost uporabe modularnega pristopa za izračun vsaj naslednjega po stohastični enačbi:
                        
                                    (a)
                                 
                                 
                                    nominalnih obrestnih mer;
                                 
                              
                                    (b)
                                 
                                 
                                    kreditnih razmikov, vključno z migracijo in neplačilom, ter
                                 
                              
                                    (c)
                                 
                                 
                                    donosov lastniških instrumentov.
                                 
                              
                  
                     
                        13.
                     
                     
                        Ponudniki PEPP lahko za določitev nominalnih obrestnih mer uporabijo model kratkoročne obrestne mere G2++, kot ga opisujejo Brigo in drugi (2006) (1) in ki je enakovreden dvofaktorskemu modelu Hull-White ter dopušča negativne obrestne mere. Njegovo delovanje je odvisno od petih parametrov, tj. dveh za vsak faktor in enega za korelacijo. Opravi se korelacija komponent dvodimenzionalnega Wienerjevega procesa, faktor determinističnega premika pa omogoča popolno ujemanje začetne časovne strukture in tržnih mer.
                        Stohastični diferencialni enačbi za faktorja x(t) in y(t) sta
                        
                           
                        in
                        
                           ,
                        pri čemer so a, b, σ in η pozitivni parametri,  in  korelirana Wienerjeva procesa v okviru na tveganje neobčutljive mere . Korelacijski parameter ρ je opredeljen z
                        
                           
                     
                  
                     
                        14.
                     
                     
                        Za vrednotenje, neobčutljivo na tveganje, z uporabo na tveganje neobčutljive mere  je potrebna prilagoditev dejanski meri , ki se lahko izbere kot konstantna tržna cena tveganja, neodvisna od časa.
                     
                  
                     
                        15.
                     
                     
                        Ob uporabi izreka Girsanova je izračun
                        
                           
                        kjer je λi
                            tržna cena tveganja. Dinamiko na podlagi mere  je nato mogoče opisati kot
                        
                           
                        in
                        
                           .
                        Proces kratkoročne obrestne mere r(t) je vsota dveh faktorjev in determinističnega premika, tj.
                        
                           r(t) = x(t) + y(t) + φ(t),
                        kjer za faktor determinističnega premika φ(t) velja
                        
                           
                        V tej enačbi fM
                            (0, T) pomeni tržno instantno terminsko obrestno mero ob začetnem času 0 s časovnim horizontom T.
                     
                  
                     
                        16.
                     
                     
                        Po modelu G2++ so mogoče analitične rešitve glede cene brezkuponske obveznice z opredelitvijo
                        
                           
                        
                           ,
                        in
                        
                           
                        kjer je cena brezkuponske obveznice po modelu G2++
                        
                           P(t,T) = A(t,T) e
                              –B
                           
                           (
                           
                              a,t,T
                           
                           )
                           
                              x
                           
                           (
                           
                              t
                           
                           )
                           
                              –B
                           
                           (
                           
                              b,t,T
                           
                           )
                           
                              y
                           
                           (
                           
                              t
                           
                           ).
                        
                           PM
                            (t,T) tukaj pomeni tržno ceno brezkuponske obveznice v času t za zapadlost T.
                     
                  
                     
                        17.
                     
                     
                        Ponudnik PEPP lahko uporabi cene iz modelov za določitev donosov netveganih naložb v obveznice. Poleg tega se lahko kratkoročna obrestna mera uporabi kot vhodni podatek za modeliranje donosov lastniških instrumentov in po možnosti donosov nepremičnin.
                     
                  
                     
                        18.
                     
                     
                        Ponudnik PEPP lahko za določitev kreditnih razmikov uporabi simulacijo kreditnih razmikov, pri čemer združi časovno strukturo netvegane brezkuponske obveznice, da dobi časovno strukturo kreditno tvegane brezkuponske obveznice. Stopnje tveganja obveznic različnih bonitetnih razredov se lahko modelirajo z uporabo procesov Cox-Ingersoll-Ross (CIR). Stopnja tveganja πi se oblikuje v okviru na tveganje neobčutljive mere v skladu s stohastično diferencialno enačbo:
                        
                           
                        skupaj s pogojem 2kθ > σ
                           2, da se ohrani pozitivna π(t) za vse t. Ob predpostavki tržne cene tveganja v obliki
                        
                           
                        se dejanska dinamika pridobi na podlagi
                        
                           .
                     
                  
                     
                        19.
                     
                     
                        Ponudniki PEPP lahko modelirajo stopnje tveganja za bonitetne razrede AAA (i = 1), AA, A, BBB in BB (i = 5), pri čemer lahko potencialno razlikujejo med podjetniškimi, kritimi in drugimi obveznicami. Verjetnosti neplačila pi
                            (t,T) se nato izračunajo kot zmnožek cen po modelu CIR Pi
                            (t,T) v času t za zapadlost T, tj.
                        
                           ,
                        kjer je
                        
                           ,
                        
                            in
                        
                           .
                        Razmiki si
                            (t,T)se nato določijo na podlagi
                        
                           
                        kjer je δ stopnja poplačljivosti.
                     
                  
                     
                        20.
                     
                     
                        Ponudniki PEPP lahko za določitev donosov lastniških instrumentov uporabijo model za razvoj borznega indeksa z uporabo geometričnega Brownovega gibanja. Ta model ima dva parametra: nestanovitnost in premijo za tveganje lastniških vrednostnih papirjev. Model nominalnih obrestnih mer zagotavlja veljavno netvegano obrestno mero, izhodni podatki modela pa so letni donosi za naložbe v borznem indeksu.
                        
                           dSt
                            = (r(t) + λ) Stdt + σStdWt
                           
                        
                     
                  
                     
                        21.
                     
                     
                        Ponudniki PEPP lahko za določitev letne nestanovitnosti uporabijo standardni odklon mesečnih donosov ustreznega kapitalskega indeksa za ustrezno reprezentativno obdobje, da pridobijo rezultat na letni ravni.
                     
                  
                     
                        22.
                     
                     
                        Ponudniki PEPP lahko uporabijo premijo za tveganje lastniških vrednostnih papirjev λeq
                            kot implicirano mero v skladu z Damodaran (2020) (2), vendar jo izračunajo neposredno v zvezi z ustreznim kapitalskim indeksom brez dodatnih premij za deželno tveganje. Opredeljena je kot
                        
                           λeq
                            := E[Rm
                           ] – Rf
                           ,
                        kjer je E[Rm
                           ] pričakovani tržni donos, netvegana obrestna mera Rf
                            pa se lahko izbere za 10-letno promptno obrestno mero po krivulji ECB ali nacionalne centralne banke.
                     
                  
                     
                        23.
                     
                     
                        Ponudnik PEPP lahko za stopnjo rasti uporabi dolgoročno napoved rasti čistega dobička na delnico, kjer je γ vsota dividendne donosnosti in donosnosti odkupov. Denarni tokovi se lahko določijo z uporabo konstantne stopnje rasti v petletnem obdobju, po katerem je končni denarni tok neskončen, pri čemer je netvegana obrestna mera stopnja rasti.
                        
                           
                        kjer je PVindex
                            sedanja vrednost indeksa v tem modelu diskontiranih dividend, P
                           0 pa je cena indeksa v času t = 0.
                        Z določitvijo
                        
                           P
                           0 = PVIndex,
                        
                        je mogoče ugotoviti pričakovani tržni donos in izračunati premijo za tveganje lastniških vrednostnih papirjev.
                     
                  
               Letna stopnja inflacije
            
            
                     
                        24.
                     
                     
                        Ponudnik PEPP za izračun letne stopnje inflacije uporabi Vasičkov enofaktorski model. Dinamika modela, za katero je značilno vračanje na povprečno vrednost, je odvisna od treh parametrov. Stohastična diferencialna enačba modela je
                        
                           di(t) = k(θ – i(t))dt + σdW(t), i(0)=i
                           0,
                        kjer jei(t) stopnja inflacije v času t, k se nanaša na hitrost vrnitve na povprečno vrednost, θ na stopnjo vračanja na povprečno vrednost, σ pa na nestanovitnost.
                     
                  
                     
                        25.
                     
                     
                        Modeliranje je ciljno usmerjeno na srednjeročno ciljno stopnjo inflacije Evropske centralne banke za euroobmočje ali po potrebi ustreznih centralnih bank za države zunaj euroobmočja ter ugotovljeni standardni odklon stopenj inflacije. Hitrost vrnitve na povprečno vrednost se uporabi skupaj s sedanjo stopnjo inflacije, da se zagotovi ustreznost modela sedanjemu okolju in kratkoročnim napovedim stopnje inflacije.
                     
                  
                     
                        26.
                     
                     
                        Pri izračunu stopnje inflacije se za parameter θ uporabi ciljna stopnja inflacije Evropske centralne banke za euroobmočje ali ciljna stopnja inflacije centralne banke države članice zunaj euroobmočja. Za izpeljavo dolgoročnega standardnega odklona stopnje inflacije, ki se določi za obdobje 100 let, se uporabi mesečna časovna vrsta stopnje inflacije na medletni ravni na podlagi harmoniziranega indeksa cen življenjskih potrebščin (HICP) za državo članico. Iz iste časovne vrste se uporabi začetna vrednost stopnje inflacije na referenčni datum. Ponudnik PEPP uporabi projekcije inflacije za HICP države članice, objavljene kot dvoletne makroekonomske napovedi osebja Eurosistema za države euroobmočja, ali ekonomsko napoved Evropske komisije za države zunaj euroobmočja, razen če projekcij ne predloži ustrezna centralna banka. Navedene projekcije inflacije se uporabijo za določitev hitrosti vrnitve na povprečno vrednost.
                     
                  
               Trend v zvezi s prihodnjimi plačami
            
            
                     
                        27.
                     
                     
                        Da bi ponudniki PEPP po potrebi upoštevali trende v zvezi s prihodnjimi plačami, upoštevajo realno rast plač v različnih državah članicah, pri čemer upoštevajo podatke Eurostata in dejstvo, da se realna plača v zgodnjem delu poklicne poti varčevalca v PEPP precej poveča, pozneje pa je stopnja rasti plače precej nižja ali pa se plača celo zniža. Ponudnik PEPP lahko upošteva vzorec razvoja realnih plač varčevalcev v PEPP, po katerem nekatere plače dosežejo vrh proti koncu faze varčevanja, nekatere pa prej, tj. 20 let pred upokojitvijo, nato pa se znižajo.
                     
                  
                     
                        28.
                     
                     
                        Da bi se odražale številne možnosti razvoja, lahko ponudnik PEPP uporabi indeks realnih plač v skladu s kvadratno enačbo s starostjo: plača = a(max – starost)2 + b. Koeficient „a“ je iz enakomerne porazdelitve med –0,15 in 0,011; „max“ je iz enakomerne porazdelitve med 47 in 64 ter ustreza starosti, v kateri realne plače dosežejo najvišjo vrednost; koeficient „b“ pa se opredeli tako, da je začetna vrednost indeksa plače enaka 100 pri starosti 25 let.
                     
                  
               Del III. Metodologija za izračun stroškov, vključno s specifikacijo zbirnih kazalnikov
            
            
                     
                        29.
                     
                     
                        Ponudnik PEPP v dokumentu s ključnimi informacijami o PEPP navede skupne letne stroške, ki zajemajo vse stroške, nastale in obračunane v 12 mesecih, ter jih opredeli v denarju in odstotnem deležu predvidenega privarčevanega kapitala po 12 mesecih. Po potrebi se lahko ti zneski izračunajo kot povprečni skupni letni stroški med trajanjem pogodbe o PEPP. Izračun skupnega učinka stroškov temelji na 40-letni dobi varčevanja, mesečnih prispevkih v višini 100 EUR in predvidenem privarčevanem kapitalu po najboljšem ocenjenem scenariju.
                     
                  
                     
                        30.
                     
                     
                        Ponudnik PEPP v obvestilu o pravicah v okviru PEPP navede oceno učinka stroškov na končne prejemke iz naslova PEPP z uporabo pristopa „zmanjšanje premoženja“. „Zmanjšanje premoženja“ se izračuna kot razlika med predvidenimi zbranimi prihranki ob koncu varčevanja in predvidenimi zbranimi prihranki ob koncu dobe varčevanja po scenariju brez stroškov. Razlika se navede v denarju in odstotnem deležu glede na predvidene zbrane prihranke. Izračun temelji na individualizirani višini prispevkov posameznega varčevalca v PEPP in najboljšem ocenjenem scenariju iz točke 10.
                     
                  
               (1)  Brigo, D., Mercurio, F.: Interest Rate Models – Theory and Practice (Modeli obrestnih mer – Teorija in praksa), druga izdaja, Springer-Verlag Berlin Heidelberg, 2001, 2006.
            
               (2)  Damodaran, Aswath, „Equity Risk Premiums: Determinants, Estimation and Implications“ (Premije za tveganje lastniških vrednostnih papirjev: determinante, ocena in posledice) – izdaja iz leta 2020 (5. marec 2020), NYU Stern School of Business.